ועדת הכלכלה, כנסת 19, פרוטוקול מספר 382, 2014-11-18 10:45

קארין אלהרר: אומרים בוקר טוב, זה המינוח, אבל זה לא בוקר כל כך טוב.

קארין אלהרר: לפני שנדון בנושא עצמו אני רוצה בראשית הדברים להביע צער עמוק והשתתפות בצערם של משפחות ההרוגים.

קארין אלהרר: הבנתי שיש מניין של 5 הרוגים בפיגוע הרצחני, המתועב.

קארין אלהרר: מדובר בפיגוע רצחני ומתועב שלא מקדם ובוודאי פוגע באזרחי מדינת ישראל ובמאמצים להגיע לאיזו שהיא הסכמה.

קארין אלהרר: אני רוצה לאחל החלמה מהירה ושלמה לפצועים.

קארין אלהרר: מעניין לעניין, וקצת באותו עניין, עניינה של הישיבה בבקשת משטרת ישראל, באמצעות משרד הכלכלה, לאסור ייבוא זיקוקי דינור.

קארין אלהרר: אני מבינה שהזיקוקין, מעבר למטרד, גורמים לנזקים של ממש.

קארין אלהרר: יש לנו כאן בקשה של שר הכלכלה לאשר צו שיאסור ייבוא זיקוקי דינור למשך 60 יום, מתוך כוונה שבמהלך תקופת זמן זו תהיה איזו שהיא חשיבה ולמידה של כל הגורמים הרלוונטיים בממשלה.

קארין אלהרר: לפני שאני אקרא את הצו אני ארצה לשמוע מנציגי המשטרה וממשרד הכלכלה.

קארין אלהרר: שאלה מקדמית.

קארין אלהרר: אנחנו מבינים ב-common sense שלא כל הזיקוקין מיובאים, יש גם זיקוקין שמוברחים במזרח ירושלים ובמקומות שקרובים לאזור או לשטח הרשות הפלסטינית.

קארין אלהרר: האם יש איזה שהוא יתרון באיסור הייבוא הזה?

קארין אלהרר: מה זה ייתן באמת?

אורי מקלב: כשאת אוסרת ייבוא, ממילא כל מה שנמצא מוברח.

אורי מקלב: אז יותר קל להגיע.

אורי מקלב: ככה את לא יודעת אם זה הגיע בהיתר או א בהיתר.

קארין אלהרר: אני לא בטוחה.

קארין אלהרר: המטרה למנוע את ההיתקלויות ואת הפגיעה בכוחות הביטחון.

<שוקי זיסו: עמדתי בראש הצוות שבדק ביחד עם משרד הכלכלה וגופי ביטחון נוספים את כל הנושא של התרחבות השימוש בזיקוקין.

<שוקי זיסו: זאת קטגוריה מאוד מסוימת.

<שוקי זיסו: צריך למקד את זה.

<שוקי זיסו: זה לא כל סוגי הזיקוקין.

<שוקי זיסו: ישב את קטגוריה 2 של זיקוקין מועפים.

<שוקי זיסו: זאת ההגדרה שלהם.

<אתי בנדלר: תיכף נקרא את זה, כי זה לא כל כך ברור.

אורי מקלב: הם מועפים על ידי כלי, לא על ידי זריקה ביד?

<שוקי זיסו: בדיוק, זה זיקוקין שאפשר לירות אותם.

<שוקי זיסו: רואים את זה בסרטים.

<שוקי זיסו: הם בעצם משמשים היום כלי משמעותי בידי מפרי הסדר כנגד חיילים, כנגד שוטרים.

<שוקי זיסו: אנחנו רואים אותם בכל הפרת סדר.

אורי מקלב: אתמול פורסם ששתי אצבעות של קצין צה"ל - -

<שוקי זיסו: נכון, קצין צה"ל בצפון ירושלים - -

אורי מקלב: הדיון הזה נקבע לפני.

<שוקי זיסו: יש עוד מקרים של שוטרים שנפגעו מזיקוקין.

<שוקי זיסו: אני חושב שאין ויכוח.

<שוקי זיסו: יש לנו גם חוות דעת רפואית מאוד ברורה של קרפ"ר משטרת ישראל, שזה גורם לנזק ואפילו יכול להיות קטלני.

<שוקי זיסו: אני מזכיר שעשינו גם ניסוי.

<שוקי זיסו: יש לנו פה את תוצאות הניסוי, סרטים של הניסוי.

<שוקי זיסו: ירינו את הזיקוקין האלה על אמצי המיגון של משטרת ישראל, על פחים שמדמים גוף אדם.

<שוקי זיסו: ראינו בהחלט שהזיקוקין האלה מהווים סכנה לכוחות המשטרה, גם אם הם יהיו ממוגנים והם ישמרו על כללי הבטיחות והזהירות.

<שוקי זיסו: במסגרת עבודת המטה או הצוות חיפשנו דרכים לנסות ולצמצם את כמות הזיקוקין שנמצאת בשוק.

<שוקי זיסו: למה זה חשוב?

<שוקי זיסו: לזיקוקין - יסביר משרד הכלכלה, אני לא אכנס לתחום שלו – יש מספר מקורות זליגה ברגע שהם מגיעים לארץ.

<שוקי זיסו: אנחנו יודעים שזיקוקין מגיעים גם בדרך חוקית על ידי יבואנים מורשים, שזה בסדר, ואנחנו יודעים שיש גם זיקוקין שמוברחים במכולות דרך הנמלים.

<שוקי זיסו: שם אנחנו בשיתוף פעולה עם המכס ומחלקת המודיעין שלנו אמורים לטפל בעניין הזה.

אורי מקלב: מאיזה ארצות הם מגיעים?

<שוקי זיסו: בעיקר מסין.

אורי מקלב: מי שיכול לייבא זיקוקין זה רק בעל רישיון?

אורי מקלב: מה המצב היום?

<שוקי זיסו: משרד הכלכלה יסביר לכם אחרי זה את כל התהליך של הייבוא, הרגולציה וההיתרים.

<שוקי זיסו: גם הזיקוקין, שמיובאים כדין על ידי גורמים מורשים בהיתר, זולגים בדרך כזאת או אחרת לאותם מפגינים.

<שוקי זיסו: אנחנו עושים שתי פעולות מרכזיות.

<שוקי זיסו: פעם אחת זה לנסות לאסור את הייבוא באופן מידתי לתקופה מוגבלת כדי לעצור את השטף.

<שוקי זיסו: בצד השני של העניין אנחנו עושים הרבה מאוד פעילויות, גם חקירתיות, גם מודיעיניות, גם שת"פ עם השב"כ, עם המכס, עם צה"ל, עם כל הגורמים, כדי לנסות ולטפל באותה זליגה לאותם מפגינים.

<שוקי זיסו: הפעולות פה הן פעולות מקבילות.

<שוקי זיסו: זה לא רק שאנחנו מבקשים על פי בקשת השר והמפכ"ל לאסור את הייבוא, אנחנו גם עושים פעולות לטפל בכל אותה זליגה ולסתום את החור בקיר הזה.

אורי מקלב: מאיזה גבולות הם מוברחים?

<שוקי זיסו: אלה לא גבולות.

אורי מקלב: מאיזה אזורים?

אורי מקלב: זה מגיע מהדרום, מעזה, או שזה מגיע ממזרח ירושלים, מירדן?

<שוקי זיסו: פעם אחת זה דרך מכולות.

אורי מקלב: את זה הבנו.

<שוקי זיסו: יכולה להיות מכולה – זו סתם דוגמה, אני לא רוצה להטיל דופי באף אחד - של צעצועים מסין, כשבתוך המכולה יהיו 2,3,4,5 ארגזים של זיקוקין.

<ירון מור: או 50.

<שוקי זיסו: או 50.

<שוקי זיסו: גם בתהליך ההפצה של הזיקוקין החוקיים שנכנסים באופן חוקי ליבואנים, למפעילים, יכולה להיות זליגה.

<שוקי זיסו: גם שם אנחנו צריכים לעצור.

<שוקי זיסו: אנחנו לא מזהים הכנסת זיקוקין דרך הגבולות, אם זה מה שאתה מתכוון.

אורי מקלב: זה מה ששאלנו.

<שוקי זיסו: אנחנו לא מזהים.

קארין אלהרר: האם אתם יודעים לומר מה אחוז הזליגה ואחוז הייבוא הרשמי?

<שוקי זיסו: אנחנו מעריכים שחלק מתוך סך כל הייבוא הרשמי זולג.

<שוקי זיסו: מה החלק, אנחנו לא ממש יודעים להגיד.

<שוקי זיסו: אנחנו יודעים שיש שימוש נרחב שהולך וגובר.

<שוקי זיסו: אנחנו מעריכים שזאת כמות לא קטנה.

אורי מקלב: אני רוצה להתייחס, אם אפשר, כי יש לי ועדת חוקה.

אורי מקלב: אני רוצה להודות על קיום הדיון הזה, על כך שהוועדה פינתה את זמנה כדי לאשר את הצו הזה.

אורי מקלב: אין כמו היום הזה שאומר שכל הפעילות שלנו סביב ההתרחשויות שיש מסביבנו הן צו השעה וצורך השעה.

אורי מקלב: לפעמים נשמע על איסור ייבוא.

אורי מקלב: אולי נשמע שהוא לא מידתי ,שהוא קצת דרסטי, אבל אנחנו יודעים שטיפול בתופעות צריך לעשות באופן דרסטי.

אורי מקלב: ראינו את זה אתמול.

אורי מקלב: זה בא לידי ביטוי בהצעת החוק שאישרנו אתמול – החמרת הענישה באופן דרמטי בזורקי האבנים.

אורי מקלב: זה לא נעשה בכדי.

אורי מקלב: זה בגלל התרחבות התופעה, ההסלמה בתופעה הזאת, התוצאות מהתופעה הזאת.

אורי מקלב: זאת הסיבה שהחמרנו.

אורי מקלב: עשינו את זה לא פעם.

אורי מקלב: אם יש תקופה שאנחנו רואים שיש תופעות אלימות מול קשישים, אנחנו מחמירים את הענישה באלימות נגד קשישים.

אורי מקלב: כשיש תופעה של מסתננים, אנחנו מחמירים את הענישה.

אורי מקלב: אני אומר את זה לאור כך שהשימוש בזיקוקי דינור הפכו להיות כלי נשק ממש.

אורי מקלב: אנחנו ירושלמים.

אורי מקלב: אנחנו נמצאים בהר הזיתים, נמצאים במזרח ירושלים.

אורי מקלב: זה לא רק נגד שוטרים, זה גם נגד אזרחים.

אורי מקלב: יורים אותם לעבר אזרחים.

אורי מקלב: קבוצת חברי כנסת מכל חלקי הבית – אני לא יודע אם את שותפה לחוק הזה או לא – הגישה הצעת חוק שירייה של זיקוקי דינור, דינה כירייה בכלי נשק.

אורי מקלב: מכל מפלגה יש לנו נציג, חוץ ממפלגת השמאל.

אורי מקלב: אנחנו נראה כתיקון בחוק שיריית זיקוקי דינור היא כמו ירייה בכלי נשק.

אורי מקלב: זה לא קיים בהחמרה.

אורי מקלב: גם לזרוק את הטלפון שלי פוגע באנשים.

<ירון מור: זה קיים.

אורי מקלב: התייעצתי עם המחלקה המשפטית.

אורי מקלב: חזקה שיש מקום – לא עשינו את זה ככה באוויר - להחמיר.

אורי מקלב: אני קצת מציף, טיפה מחדד את מה שאמרת, גברתי היושבת-ראש.

אורי מקלב: הכמות שמשתמשים בזיקוקי דינור נראית כמות אדירה.

אורי מקלב: זו לא זליגה קטנה של 5 ארגזים, כמו שאמרת.

אורי מקלב: זה כמויות כמעט בלתי נדלות.

אורי מקלב: אני יודע שזה קשה.

אורי מקלב: ניסינו, אולי בקטנה, בנושא הנפצים לפני פורים.

אורי מקלב: רצינו את התופעה הזאת להקטין ולמגר.

אורי מקלב: אנחנו לא מצליחים.

אורי מקלב: יש הברחות בסדרי גודל שלא נגמרים.

אורי מקלב: הנושא הזה של זיקוקי דינור, כפי שמופיע בתמונה, זה ייצור כלים.

אורי מקלב: זה לא מיובא מה שאנחנו רואים.

אורי מקלב: מה שהם יורים אלה דברים שמייצרים בייצור מקומי כזה או אחר.

<קריאה: לא.

קארין אלהרר: אין ייצור מקומי?

אורי מקלב: אני מסתכל על התמונות שמונחות בפני הוועדה.

אורי מקלב: רואים פה כלי ירייה כאלה ואחרים שנראים - -

קארין אלהרר: זה משהו מאולתר יותר, לא משהו שהוא חלק מהייבוא.

קארין אלהרר: הזיקוק הוא הייבוא.

קארין אלהרר: כלי הירייה - -

<שוקי זיסו: זה המתקן.

אורי מקלב: זה המתקן האמיתי.

אורי מקלב: אתם אוסרים את הייבוא של הכלים האלה, אני מניח, יחד עם זיקוקי דינור.

אורי מקלב: הייתי מציע להרחיב שזה לא רק הזיקוק עצמו, זה גם הכלי .

אורי מקלב: הבעתי איזה שהוא חשש שיש כאלה שיראו בזה פגיעה ושעושים צעדים דרסטיים, אבל זה צו השעה.

אורי מקלב: אני חזרתי עכשיו ממקום הרצח.

אורי מקלב: אני מכיר את המקום.

אורי מקלב: אני שותף בהקמתו.

אורי מקלב: הייתי אז בעיריית ירושלים.

אורי מקלב: אני מכיר אותו משלב ההקצאה, משלב הבנייה.

אורי מקלב: אני מכיר את הרב, אני מכיר את כל הגבאים שם מקרוב.

אורי מקלב: רק לפני יומיים הייתי בבר המצווה של אח של כלתי בבית הכנסת.

אורי מקלב: זה רצח נוראי.

אורי מקלב: עליית מדרגה ברצח.

אורי מקלב: אני לא אתאר לכם את הזוועות שתיארו לי לגבי מה שקרה שם, באיזה מצב נמצאים הנרצחים.

אורי מקלב: טבח ממש.

אורי מקלב: זה לא משהו מקרי שמי שהגיע לשם הכיר את המקום.

אורי מקלב: זה מישהו שידע את המקום, ידע את שעת התפילה.

אורי מקלב: הוא בא למקום.

אורי מקלב: זה בתוך בניין מגורים.

אורי מקלב: זה לא על הדרך.

אורי מקלב: זה אומר שכל מי שנמצא מסביבנו מסוגל לעשות דבר כזה.

אורי מקלב: גם השוטר נמצא שם במצב אנוש.

אורי מקלב: באנשי ההצלה ירו במשך זמן רב.

אורי מקלב: זה מביא אותנו לתקופה אחרת.

אורי מקלב: זה בשילוב יריית השמחה והבעת השמחה כמה קילומטרים.

אורי מקלב: משם.

אורי מקלב: זה אומר שאנחנו צריכים לעשות הכל עכשיו.

אורי מקלב: יכול להיות שצריך חשיבה אחרת בהסדרי הכניסה, אולי הסדרים חדשים.

אורי מקלב: לא ניכנס לזה כאן.

אורי מקלב: זו לא הוועדה ולא המקום.

אורי מקלב: יחד עם הניחומים, עם הצער ועם איחולי ההחלמה, חייבים לשמוע מאיתנו שאנחנו צריכים לטפל בזה.

קארין אלהרר: תודה, חבר הכנסת מקלב.

קארין אלהרר: אין ספק שאנחנו נעשה כל דבר שיסייע לכוחות הביטחון לשמור על הסדר.

קארין אלהרר: אין לנו מטרה להגן על מפרי הסדר.

קארין אלהרר: מה שכן, אני חושבת שהתפקיד שלנו הוא לוודא שהדבר נעשה במידתיות, שהוא נעשה בצורה שלא פוגעת באותם אנשים שמתפרנסים מהדבר הזה.

קארין אלהרר: שלא יהיה מצב שנאסור את הייבוא הרשמי, כאשר מרבית התופעה מתרחשת מהברחות שאין לנו דרך להתמודד איתן.

אורי מקלב: צריך לזכור שזה לא מצרך שהנשמה תלויה בו.

קארין אלהרר: אין ספק.

קארין אלהרר: עדיין צריך לעשות את זה בשום שכל.

אורי מקלב: את צודקת ב-100%.

קארין אלהרר: להבין על מה אנחנו מצביעים.

<זאב דיבסק: אני מנסה להסביר את העניין הזה של המידתיות, ברשותך.

<זאב דיבסק: זיקוקי הדינור מבחינת המהות שלהם נחלקים ל-4 קטגוריות.

<זאב דיבסק: יש תקן.

<זאב דיבסק: אם תרצו, אני אכוון אתכם לסעיפים הרלוונטיים.

קארין אלהרר: שלחתם תקן של מאות עמודים.

קארין אלהרר: ניסינו להבין מה זו קטגוריה 2.

<אתי בנדלר: אני מבקשת ממך לקרוא את קטגוריה 2 - יש לי אותה פה באנגלית - כדי לראות איך זה מתיישב עם מה שקודמך הסביר לגבי קטגוריה 2.

<זאב דיבסק: אני רוצה, לפני שאני מקריא, לעשות טיפ טיפה סדר.

<זאב דיבסק: קטגוריה מס' 1 היא ממילא קטגוריה שמיועדת לשימוש הקהל הרחב.

<זאב דיבסק: "לשימוש הקהל הרחב" אומר שאת הולכת לחנות טויס אר אס – אני לא מקדם המכירות שלהם – ואת יכולה לקנות את זה לעוגת יום ההולדת של הנכד, הבן או השד יודע מי.

<זאב דיבסק: את זה אנחנו בכלל לא עוצרים.

<זאב דיבסק: חשוב שזה יובן.

<זאב דיבסק: החלק השני זה קטגוריה מס' 2.

<זאב דיבסק: אני מחלק את קטגוריה מס' 2 לשתי קבוצות.

<זאב דיבסק: יש את הקבוצה של הזיקוקין המועפים.

<זאב דיבסק: מדובר על פריט או אלמנט שנורה מתוך סוג של קנה.

<זאב דיבסק: הוא בעצם אותו זיקוק שנעשה בו שימוש בכל הפרות הסדר.

<זאב דיבסק: הזיקוקין המועפים הם ממילא מוגדרים על פי צו צעצועים מסוכנים כצעצוע מסוכן שאסור לקהל הרחב לעשות איתו שימוש.

<אתי בנדלר: צעצוע מסוכן שיש איסור שימוש?

<אתי בנדלר: בצעצועים מסוכנים יש כמה קטגוריות.

<זאב דיבסק: זה בדיוק מה שאני אומר.

<זאב דיבסק: רוב הפריטים המועפים בקטגוריה 2 מוגדרים כצעצוע מסוכן.

<זאב דיבסק: השימוש שלהם מותר אך ורק למפעילים מורשים.

אורי מקלב: אסור למכור אותם.

<אתי בנדלר: מה הסוג השני בקטגוריה השנייה?

<זאב דיבסק: החלק השני עדיין לא מוגדר כצעצוע מסוכן.

<זאב דיבסק: ניתן למכור אותו לקהל הרחב.

אורי מקלב: תסביר מה הוא.

<אתי בנדלר: איזו קבוצה זו?

<זאב דיבסק: בעיקר ה"פונטיינים", מה שנקרא מזרקות.

<זאב דיבסק: אפשר לקנות אותם גם בחנויות צעצועים.

<זאב דיבסק: זה מזרקות בקוטרים קטנים.

<זאב דיבסק: או שתוקעים אותם בקרקע, אם זה מחוץ לשטח האירוע, או שבמקרים מסוימים –- -

<אתי בנדלר: א בעוגה?

<זאב דיבסק: לא בעוגה.

אורי מקלב: הם עפים, לא דרך קנה.

<ירון מור: זה מופעל בסוג של קנה, אבל לא מועף למקום.

<זאב דיבסק: הזיקוקין הלא מועפים הם סוג של קנה או איזה שהוא מיכל, תקראי לזה באיזה שם שאת רוצה.

<זאב דיבסק: העניין הוא שמה שמופעל זה מה שנקרא הפעלה סטטית, זאת אומרת שיוצאים גיצים, לא מועף שום דבר.

<זאב דיבסק: זה בעצם עיקר האלמנטים שהם עושים.

קארין אלהרר: הם לא עושים רעש באופן שמפריע את הסדר?

<זאב דיבסק: אלה לא עושים רעש.

<זאב דיבסק: איתם לא נעשה כל שימוש שהוא נגד הפרה.

<זאב דיבסק: זה לא עושה שום דבר.

קארין אלהרר: גם מתוך קטגוריה 2 אתם מתכוונים לסוג מאוד מסוים – המועפים.

<זאב דיבסק: נכון, ולכן המגבלה, קודם כל בצו, מתייחסת אך ורק לזיקוקי דינור מועפים מקטגוריה 2.

קארין אלהרר: זה לא כתוב בצו.

<ירון מור: זה כתוב בצו.

קארין אלהרר: לא בצורה שהקהל יכול להבין מה מוסבר.

<זאב דיבסק: מי שצריך להבין זה - -

<אתי בנדלר: המילה "מועפים", זו הכוונה?

<זאב דיבסק: יש תקן.

<זאב דיבסק: יש זיקוקין שהם מקטגוריה 3 ומקטגוריה 4.

<זאב דיבסק: הזיקוקין מקטגוריה 3 ו-4 מוגדרים כחומר נפץ על פי חוק.

קארין אלהרר: זה לא אמור להגיע לאף אחד.

<זאב דיבסק: לא.

<זאב דיבסק: גם לא נעשה שימוש באירועים האלה.

אורי מקלב: אתם רוצים גם לאסור את הייבוא של קטגוריה 3 ו-4?

<זאב דיבסק: בוודאי.

<אתי בנדלר: הם אסורים בלאו הכי.

<אתי בנדלר: בלאו הכי הייבוא שלהם מוגבל לאנשים מסוימים, אם אני מבינה נכון.

אורי מקלב: גם קטגוריה 2 היא לאנשים מוגבלים.

קארין אלהרר: אתם אוסרים ייבוא של חלק מקטגוריה 2.

<זאב דיבסק: נכון.

<אתי בנדלר: היום מותר לכל אחד לייבא?

<ירון מור: לא.

<אתי בנדלר: למי מותר היום לייבא קטגוריה 2?

<זאב דיבסק: כל הזיקוקין מותרים לייבוא רק על ידי אנשים שמוגדרים כיבואנים, שמוכשרים על ידי משרד הכלכלה.

<זאב דיבסק: הם עוברים תהליכים ובדיקות.

אורי מקלב: זה כולל גם מקטגוריה 1?

אורי מקלב: מקטגוריה 2, חוץ ממה שאמרת, כולם צריכים להיות מיובאים על ידי מורשים.

<זאב דיבסק: אני לא אדבר כרגע על הייבוא.

<זאב דיבסק: על זה ידבר מרק מהרשות המוסמכת.

<זאב דיבסק: צריך להבין שהשימוש העיקרי נגד משטרה וחיילים הוא ברוב המקרים בזיקוקי דינור מקטגוריה 2 שבאופן מעשי, למרות שזה בניגוד לכל הוראות היצרן, מחזיקים אותם ביד או מחברים אליהם איזה שהוא מוט ויורים על השוטרים.

<זאב דיבסק: את הדבר הזה אנחנו מבקשים לאסור באופן זמני לייבא.

<זאב דיבסק: אנחנו, על פי הנחיה של מפכ"ל המשטרה, ואני מניח שמר זיסו אמר את זה בדבריו, נקבע צוות יישום שמטרתו לקבוע בתקופה הזאת פעילויות שנצטרך לעשות במקביל, על מנת שברגע שהצו "ישתחרר" או יתבטל נהיה במסגרת שכל השלבים של הבקרה והאכיפה יהיו הרבה הרבה יותר ברורים ומוגדרים בצורה שהם יצמצמו בצורה דרמטית את האפשרות של זליגת הזיקוקין מהמפעילים/יבואנים.

אורי מקלב: מה הכמויות שמגיעות לארץ?

קארין אלהרר: לא הייתה שום בעיה לאסור את הייבוא אם היינו באמת מבינים שלאיסור הייבוא הזה היה איזה שהוא benefit .

קארין אלהרר: היינו יכולים לבוא בלב שקט לומר שזה מפחית באופן משמעותי את כמות הזיקוקין שתימצא ברחוב.

קארין אלהרר: האם אתם אומרים שזה יפחית באופן משמעותי?

<זאב דיבסק: אנחנו לא אומרים את זה.

<זאב דיבסק: אנחנו אומרים שזה ישפיע באופן מסוים, בוודאי שלא באופן מלא.

<זאב דיבסק: משטרת ישראל בוודאי יכולה לעדכן שיש מקרים שהיא תופסת מכולות שלמות של זיקוקי דינור שכבר הגיעו לכל מיני מקומות.

<זאב דיבסק: אנחנו רוצים לעשות את זה בצורה מדורגת.

<זאב דיבסק: אין לנו אפשרות לעצור בבת אחת כל מחסן או כל בית שמאחסן זיקוקי דינור מקטגוריה 2.

<זאב דיבסק: אנחנו לא יכולים להיכנס לכל דירה במדינת ישראל.

<תהילה ורון: זה כן יעצור את הרצף.

<זאב דיבסק: אנחנו רוצים לעצור את הרצף הזה בצורה זמנית.

אורי מקלב: זה יעזור להסדרה של העניין.

<מרק פורזיקי: כל הנושא הזה מסודר לפי הוראות מנכ"ל שמפרטות בדיוק את כל התהליך של הענקת רישיונות ייבוא ליבואנים.

<מרק פורזיקי: התהליך מתפצל בין שתי קטגוריות של מוצרים.

<מרק פורזיקי: יש את היבואנים שמבקשים זיקוקי דינור לקהל הרחב.

<מרק פורזיקי: התנאי ההכרחי בשביל להיות יבואן כזה זה להיות בעל מחסן או לשכור מחסן מאושר עם רישיון עסק שמאפשר אחסון של החומרים האלה ואישור של מכון התקנים שהמוצרים האלה עומדים בדרישות התקן.

<מרק פורזיקי: היבואן מתחייב למכור רק לאנשים שיש להם מחסן או חנויות.

<מרק פורזיקי: המוצרים האלה אמורים להתפזר בארץ לחנויות צעצועים, לכל מיני דברים כאלה.

<מרק פורזיקי: הם לא מסוכנים.

<מרק פורזיקי: מוצרים אחרים ששייכים לזיקוקי דינור הם מותנים.

<מרק פורזיקי: היבואן צריך להיות בעל אישור מיוחד לעמוד בכל מיני דרישות.

<מרק פורזיקי: לא כל אחד יכול להיות יבואן של זיקוקי דינור.

<מרק פורזיקי: הוא צריך להיות בעל מחסן מאושר של קטגוריה 2,3 ו-4, עם רישיון עסק, על מנת למנוע שהייבוא יתפזר בכל מיני מקומות.

<מרק פורזיקי: זה חייב להיות מאוחסן בבונקר מאושר, שלא יהיו פיצוצים בבתים.

<מרק פורזיקי: צריך אישור של מכון התקנים שהמוצרים עומדים בתקן.

<מרק פורזיקי: היבואן הזה מתחייב למכור את המוצרים רק למפעילים מורשים לפי חוק חומר נפץ.

<מרק פורזיקי: כאשר הסחורה מגיעה לארץ, יש נציגים של מכון התקנים שמגיעים לבונקר על מנת למנוע את הזליגה בין הנמל לבונקר.

<מרק פורזיקי: הם סופרים את המוצרים, בודקים שהמוצרים עומדים בדרישות הסימון.

<מרק פורזיקי: הם עושים את בדיקות התקן.

<מרק פורזיקי: רק אחרי זה הם מקבלים את האישור של השחרור.

אורי מקלב: על איזה כמויות מדובר ?

אורי מקלב: מה הבקשות שאתם יודעים עליהן?

אורי מקלב: אני מניח שיש הרבה שמגיעים בצורת הברחות.

<מרק פורזיקי: 50 מכולות.

<מרק פורזיקי: 25 טון לשנה.

<ירון מור: לא מגיעים ל-50.

אורי מקלב: בכמה אתם מעריכים שיש הברחות?

<מרק פורזיקי: הברחה שלא נתפסת זה דבר שהוא בלתי ידוע.

קארין אלהרר: נציג לשכות המסחר, אתם מתנגדים לדבר?

<ירון מור: אני שמח על הישיבה.

<ירון מור: אין לנו התנגדות.

<ירון מור: נהפוך הוא, אנחנו בעד.

<ירון מור: אנחנו נותנים יד למשטרת ישראל ולמשרד הכלכלה.

<ירון מור: אנחנו מנסים לעבוד איתם בצמוד.

<ירון מור: זה פוגע לנו בעסקים יותר מאשר זה פוגע בדברים אחרים.

<ירון מור: ישנם היום 6 יבואנים רסמיים במדינת ישראל.

<ירון מור: 70% מהם לפחות הם לוחמים קרביים, בעלי עבר קרבי, אם בקומנדו הימי, באלפיניסטים או בסיירת מטכ"ל.

<ירון מור: החבר'ה האלה הם לא נגד מערכת הביטחון, צריך להבין את זה.

<ירון מור: אנחנו בעד.

<ירון מור: לוקח לנו לייבא בין 3,5 חודשים את המכולות לארץ.

<ירון מור: במסגרת הצו שישבנו ודיברנו עם משרד הכלכלה לא הבענו התנגדות לעצור את הייבוא ל-60 יום, למרות שלפי דעתי אנחנו מחפשים פעם נוספת את המטבע מתחת לפנס.

<ירון מור: כמו שמר מרק פוזיקי אמר, וכמו שמר זאב דיבסק אמר, יש פיקוח על היבואנים הרסמיים.

<ירון מור: בואו לפקח.

<ירון מור: יש לנו ספר בונקר, יש לנו תעודות משלוח, יש לנו את הרשימה למי זה יצא, באיזו שעה, עם איזה מספר רכב זה יצא.

<ירון מור: אסור למכור את זה אם זה לא יוצא בצורה רסמית.

<ירון מור: אנחנו מבצעים את הדברים האלה בצורה רסמית.

<ירון מור: אם, חלילה, מישהו סרח, תנו לו בראש.

<ירון מור: בשביל זה יש חוק במדינת ישראל.

<ירון מור: בואו אליו לבונקר, תבדקו.

<ירון מור: יש ספר בונקר, יש תעודות משלוח, יש packing list שהסחורה הגיעה לארץ, יש את המכס ששילמנו.

<ירון מור: כל הניירת נמצאת אצלם.

<ירון מור: הניירת צריכה לעבור למשטרת ישראל?

<ירון מור: אנא מכם.

<ירון מור: אני מדריך חבלה במשטרה, אני מדריך את משטרת ישראל בנושא זיקוקי דינור.

<ירון מור: כל שנה אני נותן להם את ההדרכות.

<ירון מור: אני מדריך ראשי של המוסד לבטיחות וגהות בנושא זיקוקי דינור.

<ירון מור: הדברים לא מאורגנים, לא מסודרים במדינה.

<ירון מור: אני מצטער לומר את זה מעל השולחן הזה.

<ירון מור: אנחנו יושבים עם נוהל מנכ"ל, עם טיוטה לאישור הנוהל משנת 1995.

<ירון מור: הנוהל כל פעם משתנה.

<ירון מור: אף אחד עוד לא אישר את הנוהל הזה.

<ירון מור: צריך לעשות בדברים האלה סדר.

<ירון מור: הסדר צריך להתחיל מהתחלה.

<ירון מור: אל תחפשו את המטבע מתחת לפנס.

<ירון מור: כיוון שקטגוריה 2 – המועפים זה לא רק מה שמשתמשים שם אלא גם כוורות של עד חצי קילו חומר פעיל, הווה אומר שיש חומר עודף וחומר פירוטכני בכל כוורת עד חצי קילו, זה נכנס לקטגוריה 2.

<ירון מור: מה שאפשר להחזיק ביד זה 20 מילימטר, 22 מילימטר.

<ירון מור: אם הוא יחזיק את הכוורות של ה-30 מילימטר ביד, כף היד שלו תרד.

<ירון מור: הוא לא יעשה את זה.

<ירון מור: מה שאנחנו מבקשים זה לעשות הפרדה בין 20,22 מילימטר ל-30 מילימטר, או לחילופין, להטיל את זה - -

אורי מקלב: לפי התמונות הוא לא מחזיק את זה ביד, הוא מחזיק את זה על - -

<ירון מור: לא.

<ירון מור: הוא לא יכול להחזיק 30 מילימטר בצורה כזאת.

אורי מקלב: הוא לא מחזיק, הוא שם על מתקן.

<ירון מור: הוא לא יכול לשים על מתקן כזה כוורת של 30 מילימטר, כי ההדף יפיל את המתקן.

<ירון מור: יש לזה הדף.

<ירון מור: לעצור את הייבוא ל-60 יום אין בעיה.

<ירון מור: זה לא 60 יום, כי הצו ייכנס לתוקף 15 יום מהרגע שנקבל אותו.

<ירון מור: זה כבר 75 ימים.

קארין אלהרר: איך זה הגיע ל-75 ימים?

<אתי בנדלר: למה 75 ימים?

קארין אלהרר: היום אתה יכול לעשות - -

<ירון מור: אני לא יכול, כי עצרו את הייבוא.

<ירון מור: יש דה יורה, יש דה פקטו.

<ירון מור: דה פקטו, אם אני מגיש היום נייר, כן נותנים אישורים, לא נותנים אישורים.

<ירון מור: חוץ מזה, יש לנו בדיקות אב טיפוס שלוקחות זמן, יש לנו בדיקות ייצור.

<ירון מור: אנחנו עכשיו מתחילים את ההתחייבויות שלנו לערים.

<ירון מור: מהגגות בערים ביום העצמאות אנחנו יורים קטגוריה 2, שזה כוורות 30 מילימטר, 32 מילימטר.

<זאב דיבסק: קטגוריה 3.

<ירון מור: לא.

<ירון מור: אם זה מעל חצי קילו, זה קטגוריה 3.

<תהילה ורון: הזיקוקין הגדולים שכולנו מכירים, היפים האלה, זה לא קטגוריה 2.

<ירון מור: יפה, אבל מגג לא יורים את הזיקוקין - -

<תהילה ורון: אל תבלבל ואל תטעה אותם.

<תהילה ורון: זה לא פייר.

<ירון מור: סליחה, מהגג לא יורים את הזיקוקין האלה.

<ירון מור: אני עושה 17 אתרים ברמת גן.

<ירון מור: אני יורה קטגוריה 2 מהגג.

<ירון מור: אני רוצה לבקש שלא יעצרו את הגשת הבקשות, שיעצרו את כניסת הזיקוקין עד אמצע פברואר, סוף פברואר.

<ירון מור: אם הזיקוקין לא ייכנסו לארץ בסוף פברואר תחילת מרץ, לא נוכל להתחייב בפני העיריות כי אנחנו לא יודעים מה יגיע.

<ירון מור: לא נוכל לעמוד בתנאי החוזה שלנו מול העיריות.

<ירון מור: אין לנו בעיה עם הצו ל--60 יום.

<ירון מור: קחו אפילו יותר, רק אל תעצרו לנו את הניירת שאנחנו צריכים לקבל לתחילת שינוע.

<ירון מור: תחילת שינוע מאוד פשוט.

<ירון מור: עד שאני גומר את הייצור זה 5 ימים עד לנמל בסין, 21 יום מהנמל בסין לארץ, שבוע עד 10 ימים עד שאני מקבל אישור שיווק בארץ.

<ירון מור: אני חייב לקבל את הדבר הזה .

<ירון מור: לא לעצור את הניירת, לעצור את הייבוא עד אמצע פברואר סוף פברואר.

אורי מקלב: לא הבנתי ממך איפה המטבע כן נמצא.

<ירון מור: 5% מהקונטיינרים שנכנסים דרך הנמלים למדינת ישראל נבדקים על ידי המכס.

<ירון מור: הרוב זה הלשנות מודיעיניות.

<ירון מור: אני לא יודע אם יודעים, אני יודע.

אורי מקלב: אתם יודעים איזה כמויות?

<ירון מור: אני יכול להגיד לך שלפני 3 שבועות היה ידוע לי שמסתובבת מכולה 40 רגל מלאה בזיקוקי דינור שהוברחה מנמל אשדוד.

<ירון מור: אני אומר את זה רסמי.

<ירון מור: לאן היא הגיעה, אני לא יודע.

אורי מקלב: זה הדבר שחשוב לנו לדעת.

אורי מקלב: המטבע, כפי שאתה אומר, נמצא במקום אחר.

אורי מקלב: לא שזה זולג מכם, זה זולג מהברחות.

<ירון מור: אם מישהו מאיתנו סרח, תעצרו לו את הרישיונות, תכניסו אותו, תטפלו בו.

<ירון מור: לא ייתכן שמשטרת ישראל עושה עבודתה נאמנה, מגיעה לירושלים, תופסת משאית עם חומר נפץ, עם זיקוקי דינור, ומגיעים לבית משפט והשופט אומר: תחזירו לו את החומר.

קארין אלהרר: יש דרך למשטרת ישראל להתחקות מאיפה הגיעו הזיקוקין?

<משה אדרי: אני יכול להגיד חד משמעית שזה מגיע משני הכיוונים, גם מהברחות דרך הנמלים, גם דרך המפעילים.

<משה אדרי: אנחנו מבינים - -

קארין אלהרר: מה אתם עושים כשאתם מבינים שזה דרך מפעילים?

<משה אדרי: בדרך כלל מה שאנחנו עושים זה לוקחים את אותו מפעיל, חותכים אותו ומנסים לשלול לו את הרישיון.

אורי מקלב: עשיתם דבר כזה בעבר?

<משה אדרי: יש כאלה שנתפסים בזמן האחרון ונשלל מהם.

<שוקי זיסו: יש לנו התדיינויות בבתי משפט, כי זה תמיד הולך בסוף להתדיינויות בבתי משפט.

קארין אלהרר: יש כמות משמעותית של תיקים בעניין?

<משה אדרי: אנחנו מתחילים בתקופה האחרונה.

<משה אדרי: אני יכול להגיד לך שיש עלייה בתקופה האחרונה.

<משה אדרי: אנחנו מתחילים לשים את הידיים שלנו על כל מיני מקומות ועל כל מיני תפיסות.

<משה אדרי: יש עבודה סביב העניין הזה.

קארין אלהרר: כי נראה לי שזאת הבעיה המשמעותית.

<משה אדרי: אני חייב לציין משהו בקשר למה שירון מור אמר.

<משה אדרי: יש חלופות במדינת ישראל לזיקוקין ליום העצמאות, גם בקטגוריה 3 וגם בעוד מספר דברים שיכולים לתת מענה ליום העצמאות.

<משה אדרי: אני מכיר את הסוגיה הזאת מקרוב בתור אחד שאישר את כל הסיורים האלה.

<משה אדרי: אני מכיר את המצוקה שלהם בתקופה הזאת.

<משה אדרי: אני עדיין חושב שאם נעצור את הברז הזה, נסגור אותו בשלב הזה, אנחנו נצליח להתמודד עם מה שיש לנו כרגע בשטח.

<משה אדרי: כרגע זה ממשיך לזרום דרך מפעילים ודרך הנמלים במקביל.

קארין אלהרר: משה, אתם מבקשים ל-60 יום.

קארין אלהרר: הוא אומר כאן בהגינות: אין לי בעיה, 60 יום יהיה.

קארין אלהרר: הוא אומר: עד שהצו ייכנס לתוקף יש לי פער של 15 ימים.

<אתי בנדלר: יש לו הרבה יותר מ-15 ימים.

<אתי בנדלר: אני תיכף אסביר מדוע.

קארין אלהרר: יש לו הרבה יותר.

קארין אלהרר: מיד היועצת המשפטית תסביר מה הפער בתקופה עד כניסת הצו לתוקף.

קארין אלהרר: אחרי כניסת הצו לתוקף - כך הבנתי מהדברים של ירון - צריכה לעבור עוד תקופת זמן עד שבעצם הדברים יחזרו לסדר שהיה ידוע לפני.

קארין אלהרר: הלכה למעשה לא מדובר ב-60 יום.

קארין אלהרר: הם רוצים לבוא לקראת העניין, כי כולנו מבינים את הצורך בסדר ואת הצורך – כמובן שזה ראשון במעלה - שלא תהיה פגיעה בכוחות הביטחון.

קארין אלהרר: זה הדבר הראשון שכולנו באנו לדון בו.

קארין אלהרר: נשאלת השאלה: איך אתם יכולים לתת מענה לצורך שלכם, ומצד שני למזער את הפגיעה שיכולה להיווצר לאותם יבואנים.

<ירון מור: אני יכול להציע כאן משהו מבחינת היבואנים.

<ירון מור: יש לנו בונקרים.

<ירון מור: בואו נעשה ביחד ספירת מלאי, נסגור את הדברים, נסגור את כל קטגוריית 2 עד מרץ.

<ירון מור: בואו נעשה ביחד ספירת מלאי, נסגור את זה.

<ירון מור: אנחנו נותנים לכם יד.

<ירון מור: לא נשווק קטגוריה 2 עד מרץ.

<ירון מור: אין לנו בעיה עם זה.

<ירון מור: המחסנים מסודרים, המחסנים קיימים.

<ירון מור: בואו ביחד איתנו.

<ירון מור: יש ספר בונקר, יש ספירת מלאי.

<תהילה ורון: המהלך הזה מתחיל ונועד בגלל שאנחנו צריכים לעשות איזה שהוא מהלך כולל שמתחיל מהייבוא.

<תהילה ורון: אנחנו צריכים לבדוק איך אפשר להדק את הפיקוח, בדיוק בגלל שבארץ הפיקוח שלנו על קטגוריה 2, לא על 3 ו-4, הוא קצת בעייתי.

<תהילה ורון: אין כוח אדם, אין נהלים מסודרים.

<תהילה ורון: אנחנו צריכים את זמן ההתארגנות הזה.

<תהילה ורון: אני רוצה להתייחס לכמה דברים שאדון מור אמר.

<תהילה ורון: נתחיל מהסוף, דווקא לגבי המסמכים.

<תהילה ורון: הוא אומר: בואו, תנו לנו להכין, תנו לנו להביא, נתחייב, תשימו לנו פלומבות.

<תהילה ורון: זה דבר שהוא מאוד בעייתי.

<תהילה ורון: מהבחינה של כוח אדם אין לנו דרך לפקח על זה.

<תהילה ורון: הם יכולים, מבחינתי, לעשות את כל ההכנות שהם צריכים כדי להעביר את זה במכון התקנים.

<תהילה ורון: שיעשו מה שהם רוצים.

<תהילה ורון: בסופו של דבר המסמך האחרון שהם צריכים בשביל להוציא את המטען לארץ זה רישיון הייבוא.

<תהילה ורון: את זה אי אפשר לתת להם.

<תהילה ורון: אני לא יודעת מה יקרה עכשיו, כי החודשיים האלה נועדו בשביל שנוכל לעשות איזו שהיא עבודת התארגנות להידוק הפיקוח.

<תהילה ורון: יכול להיווצר מצב שאולי נרצה להאריך את הצו.

<תהילה ורון: אז בעצם מסנדלים אותנו.

<תהילה ורון: בגלל זה הוראת השעה.

<תהילה ורון: נמסר לי במפורש, הייתי בישיבות עם השר, שהכוונה היא 60 ימים בשביל לעשות איזו שהיא עבודת מטה בנושא.

<תהילה ורון: הכוונה לא להאריך .

<תהילה ורון: זה שהוא ביקש שהשר יבוא זה לא עם יד קלה על ההדק.

<תהילה ורון: זה משרד הכלכלה.

<תהילה ורון: משרד המסחר גלום בתוכו.

<תהילה ורון: זאת לא הכוונה ולא המטרה.

<תהילה ורון: יחד עם זאת, אנחנו כן השתכנענו - היינו בדיונים עם המשטרה, עם המפכ"ל, עם שר לביטחון פנים - שהמצב הכרחי.

<תהילה ורון: הראינו לכם תמונות, הבאנו סרטונים.

<תהילה ורון: המשטרה יכולה לשכנע בנושא הזה.

קארין אלהרר: תהילה, אנחנו לא חלוקים בעניין של הצורך לקיים פיקוח הדוק על הנושא הזה.

קארין אלהרר: אין מחלוקת בחדר.

קארין אלהרר: אני לא חושבת שיש מישהו שבא ואומר שזה שטויות.

קארין אלהרר: ממש לא.

קארין אלהרר: המטרה שזה יהיה יעיל.

קארין אלהרר: גם שהיבואנים ירגישו שהם מסוגלים לעשות את העבודה שלהם, גם שהמשטרה תוכל לבוא ולומר: אני יודעת לפקח על הדברים, וגם שמשרד הכלכלה יוכל לעשות את עבודתו נאמנה.

<אתי בנדלר: אם יורשה לי להוסיף.

<אתי בנדלר: עוד לא התחלנו לקרוא את הצו, אבל אני קופצת לסעיף התחילה כי מבקשים שתחילתו של צו זה יהיה 15 ימים מיום פרסומו.

<אתי בנדלר: נזרק כך לאוויר.

<אתי בנדלר: זה לא עוד 15 ימים מרגע שזה יאושר, כי הפרסום על ידי משרד המשפטים זה עניין מאוד מאוד נזיל.

<אתי בנדלר: אנחנו נתקלנו בצווים או בתקנות משנה שמפורסמים חודשים לאחר שהם מאושרים בוועדה.

<אתי בנדלר: המועד כאן הוא לא ברור.

<לאה ורון: הייתה היערכות של המשרד לביטחון פנים ומשרד הכלכלה מול משרד המשפטים, לפרסם את - -

<אתי בנדלר: יש התחייבות שלהם לפרסם את זה מידית?

<לאה ורון: יש התחייבות שלי שייצא היום מכתב של מה שתחליט הוועדה.

<לאה ורון: בהתאם להחלטה הם יפרסמו מוקדם ככל האפשר.

<אתי בנדלר: ככל האפשר.

<אתי בנדלר: עדיין אנחנו לא יודעים מתי זה ככל האפשר.

<אתי בנדלר: נניח, לצורך העניין, שזה יהיה בקרוב.

<אתי בנדלר: אתם אומרים שתוקפו ל-60 ימים.

<אתי בנדלר: אני שואלת שאלה מאוד פשוטה.

<אתי בנדלר: אם ברור לכם עד מתי אתם רוצים לעשות את עבודת הידוק הפיקוח, אז אולי במקום לכתוב שתוקפו ל-60 ימים, תכתבו שתוקפו עד 28 בפברואר, עד 31 בינואר.

<אתי בנדלר: תתחמו מעכשיו את התאריך, כדי שזה לא יהיה משהו נזיל.

<אתי בנדלר: זאת הערה אחת.

<אתי בנדלר: הערה שנייה היא שהצו, בהתאם למה שמוצע, הוא "לא ייבא אדם".

<אתי בנדלר: אנחנו שומעים שכבר עכשיו, בפועל, לא מאפשרים לקדם את הטיפול ברישיונות ייבוא.

<אתי בנדלר: "ייבא אדם", להבנתי, זה האקט של הייבוא של השחרור מהנמלים.

<אתי בנדלר: אם לא, צריך להגדיר שאת זה אתם רוצים לחסום.

<אתי בנדלר: אתם לא רוצים לחסום את הטיפול, אתם רוצים לחסום את השחרור מהנמלים, נכון?

<ירון מור: אי אפשר לחסום את השחרור מהנמלים, כיוון שזה חומרי נפץ ומסירה ישירה.

<ירון מור: אני לא יכול להעלות את זה על אנייה לפני שיש לי רישיון ייבוא ממשרד הכלכלה.

<ירון מור: אם אני לא מגיש למשרד הכלכלה את הניירת, אני צריך לעבור את מכון התקנים ואת הפיקוח על העבודה - -

<אתי בנדלר: מה אתה מציע?

<אתי בנדלר: איך אתה רוצה למנוע את הטיפול בניירת עד לשלב של הייבוא בפועל?

<ירון מור: אני רוצה להריץ את הניירת, לקבל את רישיון הייבוא ושיגידו לי שאני לא אעלה את זה על אנייה לפני תאריך x.

<ירון מור: זה לא ייכנס לפני מרץ.

<אתי בנדלר: מה שאתה מציע כאן בעצם זה להוסיף הוראה: "אין בהוראות הצו הזה כדי למנוע מתן רישיון ייבוא".

<ירון מור: בדיוק.

<אתי בנדלר: השאלה אם אני יכולה לתת לאדם רישיון מצד אחד, ומצד שני לומר לו לא לייבא.

<אתי בנדלר: זאת סתירה.

<ירון מור: או לחלופין: במקום צו איסור ייבוא, לא יוכנסו לארץ זיקוקין מקטגוריה 2 עד תאריך x.

<ירון מור: אם הם באים ואומרים לי: אנחנו עובדים עכשיו על הרחבה, אני יכול להתחייב בפני העיריות בתור יבואן, אני יכול להשקיע את כל כספי ולהתחייב ליום העצמאות.

<ירון מור: אז הם יוציאו עוד צו ויגידו לי "אדוני, לא תייבא".

<ירון מור: לפני שמתחילים ייצור אני משלם מסים.

<אתי בנדלר: אני הצעתי שהמועד יהיה מועד מוגדר.

<אתי בנדלר: אם יבקשו הארכה, הוועדה תצטרך לשקול אם לאשר את זה בהתחשב בפגיעה בחופש העיסוק.

<ירון מור: כבר עכשיו יש לנו פגיעה בחופש העיסוק.

<אתי בנדלר: כרגע אתה אומר שאתם מוכנים, שזה מידתי וזה ראוי.

<ירון מור: חבר'ה, יש שני חוקים בעניין הזה שבכלל לא מיישמים אותם.

<ירון מור: חוק 144 לחוק העונשין מדבר על כך שאם לקח אדם, שינה איזה שהוא כלי והפך אותו לכלי שעשוי לפגוע באנשים זה ייחשב לכלי ירייה.

<ירון מור: אפשר לשפוט אותו לפי כלי ירייה.

<אתי בנדלר: זה שמגישים כתב אישום לא עוזר לי - -

קארין אלהרר: הנקודה הובהרה.

קארין אלהרר: תודה.

<מרק פורזיקי: רציתי להגיד שאין בכלל סכנה ליום העצמאות אם אין הארכה של הצו זה.

קארין אלהרר: אתם מפחדים שלא תבואו לבקש הארכה?

<מרק פורזיקי: אלא אם השר מחליט משהו אחר.

<מרק פורזיקי: השר החליט לקחת את הצו הזה לניסוי לחודשיים, כאשר השר לביטחון פנים ביקש לעשות את האיסור לשנה.

<מרק פורזיקי: המשרד שלנו אמר שזה לא עומד במידתיות.

<מרק פורזיקי: הוא דרש שתהיה עבודת מטה במשטרת ישראל והמשרד על מנת לקבוע נוהלים.

<מרק פורזיקי: כל התיאור של ירון על התהליכים וכו', אני חושב שיש בזה הגזמה די מוחלטת.

<מרק פורזיקי: לגבי יום העצמאות, השימוש בקטגוריה 2, אם בכלל יש, הוא מזערי ולא בכמויות גדולות.

<מרק פורזיקי: יכול להיות שיש כמה גגות.

<מרק פורזיקי: לכל יבואן, כמו כל היבואנים שהיו - - בניגוד למה שאמר ירון מור, יש לנו פיקוח הדוק על הנושא.

<מרק פורזיקי: יש המון בעיות עם היבואנים המורשים.

<מרק פורזיקי: היו הרבה התליות וכו' של אישורים בגלל כל מני פוילישטיקים שהם עשו, כולל ייבוא של מוצרים שאסור היה לייבא.

<ירון מור: שלול לו את הרישיון.

<מרק פורזיקי: אנחנו עשינו.

<תהילה ורון: פועלים ככל שהם יכולים.

<מרק פורזיקי: עשינו את זה.

<מרק פורזיקי: התהליך מאוד פשוט.

<מרק פורזיקי: היבואן צריך שיהיה לו מקום בבונקר, הוא צריך את אישור אב הטיפוס.

<מרק פורזיקי: אישור אב הטיפוס הוא אישור של כמה שנים.

<מרק פורזיקי: הוא לא ממציא שום מסמך חדש ממכון התקנים.

<מרק פורזיקי: כאשר הוא מגיש בקשה, תוך שבוע ימים הוא מסודר.

<מרק פורזיקי: הוא יכול לקבל את רישיון הייבוא.

<מרק פורזיקי: הם יכולים לבוא בסוף פברואר.

קארין אלהרר: מה ההצעה שלך בסוף?

<מרק פורזיקי: אין שום בעיה אם ב-15 בפברואר או בסוף פברואר הצו פג, כי יש להם את כל חודש מרץ וחלק מחודש אפריל בשביל להביא את הסחורה.

<ירון מור: ב-23 לאפריל יום העצמאות.

קארין אלהרר: אני מציעה שתתחייבו למועד, לא 60 יום.

קארין אלהרר: קחו עד ה-31 בינואר.

קארין אלהרר: עד ה-31 בינואר אתם מסיימים את הכל ומתחייבים לפרוטוקול לא לפגוע בהתנעה מחדש של ייבוא לארץ על ידי יבואנים מורשים, מתוך הבנה שאתם פועלים לפי כל מה שהחוק מתיר לכם כנגד יבואנים שפועלים בניגוד לחוק.

<תהילה ורון: שאנחנו נתחייב לא להאריך את הצו?

<תהילה ורון: זאת הבקשה?

קארין אלהרר: לא אמרתי.

קארין אלהרר: אמרתי שהצו יהיה עד ה-31 בינואר.

קארין אלהרר: לצערי, אתם יכולים לחזור לוועדה, לבקש את הארכה, והוועדה תשקול את זה.

<אתי בנדלר: כרגע זה נותן לכם את ה-15 ימים פלוס ה-60 ימים שביקשתם.

<קריאה: אם זה יפורסם.

<אתי בנדלר: אתם אמרתם שנערכתם לכך.

קארין אלהרר: בסדר, אמרתם שהמשרדים פעלו, מדברים והכל - -

<זאב דיבסק: שם אומרים שזה יפורסם.

<זאב דיבסק: לא תהיה בעיה.

<אתי בנדלר: כי התחילה רק 15 ימים - -

<זאב דיבסק: השאלה מה מועד התחילה.

קארין אלהרר: מועד התחילה יהיה מיום הפרסום.

קארין אלהרר: אני בטוחה ששר הכלכלה יפעיל את כל כובד משקלו עד ה-15 בפברואר.

קארין אלהרר: בתקופת הזמן הזאת לעשות את כל העבודה שהתחייבתם אליה.

קארין אלהרר: כמובן שאתם מתחייבים שבמידה והצו לא מוארך, אתם לא עושים שום בעיה ולא מערימים שום קושי על חידוש הייבוא של היבואנים המורשים.

<זאב דיבסק: למה שנעשה את זה?

<תהילה ורון: אני רק רוצה לחדד.

<תהילה ורון: אני המשפטנית, הם הרשויות המוסמכות.

<תהילה ורון: הם מטפלים ברישיונות.

<תהילה ורון: אני רק רוצה להבהיר שלרשות המוסמכת יש שיקול דעת כשמדובר ברישיון.

<תהילה ורון: זה לא אישור, זה רישיון ייבוא.

<תהילה ורון: כשמדובר ברישיון ייבוא יש לה שיקול דעת רחב כדי שתוכל לשקול כל מיני דברים.

קארין אלהרר: את עושה את זה באופן רגיל בלי קשר לצו, נכון?

<תהילה ורון: זה לא יהיה באופן שיטתי.

<תהילה ורון: בוא נגיד שהם יגידו מעכשיו - -

קארין אלהרר: אני אומרת באופן רגיל, בלי קשר לקיומו של הצו הזה, שאת שוקלת כל מיני שיקולים באם לאשר ייבוא, כן או לא?

<תהילה ורון: כן.

קארין אלהרר: תמשיכי בעבודתך הברוכה.

קארין אלהרר: בבקשה להקריא.

<תהילה ורון: צו הייבוא והייצוא (איסור ייבוא די-נור) (הוראת שעה), התשע"ה-2014 בתוקף סמכותי לפי סעיף 2 לפקודת הייבוא והייצוא (נוסח חדש, התשל"ט-1979, ובאישור ועדת הכלכלה של הכנסת לפי סעיף 21א(א) לחוק יסוד: הכנסת, וסעיף 2(ב) לחוק העונשין, התשל"ז- 1977, אני מצוה לאמור: הגדרות 1.

<תהילה ורון: "זיקוקין" – זיקוקין די-נור מועפים המסווגים בפרט מכס 36.04 בצו תעריף המכס והשייכים לקטגוריה 2 כמשמעותה בתקן ישראלי או בתקן אירופאי 15947 EN; "ייבוא אישי" – כהגדרתו בסעיף 2(ג)(1) בצו ייבוא חופשי; "צו ייבוא חופשי" – צו ייבוא חופשי, התשע"ד – 2014; "צו תעריף המכס" – צו תעריף המכס ומס קנייה, התשע"ב-2012; "רישיון ייבוא" – כהגדרתו בצו ייבוא חופשי; "רשות מוסמכת" – כהגדרתה בצו ייבוא חופשי.

קארין אלהרר: יש הערות למישהו על הסעיף?

קארין אלהרר: אני מאשרת את סעיף 1.

<תהילה ורון: איסור ייבוא 2.

<תהילה ורון: (א) לא ייבא אדם, לרבות בייבוא אישי, זיקוקין.

<תהילה ורון: זיקוקין די-נור (ב) על אף האמור בסעיף קטן (א), הרשות המוסמכת לעניין ייבוא זיקוקין, רשאית ליתן רישיון ייבוא לייבוא של כל אחד מאלה: זיקוקין המהווים חלק מן הציוד הנלווה המשמש גופים מחוץ לישראל לקיום אירועים מיוחדים בישראל; זיקוקין המיועדים לרשויות המדינה הממלאות תפקיד ציבורי על פי דין ואשר הצהירו כי הייבוא נדרש לצורך פעילות חיונית שהן מבצעות; זיקוקין המיועדים למערכת הביטחון; לעניין סעיף זה, "מערכת הביטחון" – כל אחד מאלה: משרד הביטחון ויחידות הסמך שלו; יחידות ויחידות הסמך של משרד ראש הממשלה שעיקר פעילותן

<תהילה ורון: צבא הגנה לישראל;

<תהילה ורון: משטרת ישראל, שירות בתי הסוהר והרשות להגנת עדים.

<אתי בנדלר: האם את יכולה להבהיר למה הכוונה בפסקה (2)?

<אתי בנדלר: למה לא להוסיף "בזיקוקין שמיועדים למערכת הביטחון" את המילים "לצורך מילוי תפקידיהם"?

<אתי בנדלר: זאת אומרת, זה לא לאירועים.

<אתי בנדלר: אם זה נאסר - -

<תהילה ורון: בסעיף (3) אין בעיה להוסיף את המילים "לצורך מילוי תפקידיהם".

<זאב דיבסק: אני אסביר לגבי סעיף 2, ברשותך.

<זאב דיבסק: המטרה של הזיקוקין האלה - - זיקוקין בייעוד שלהם הם למטרות בידור.

<זאב דיבסק: זה כולנו יודעים.

<זאב דיבסק: יחד עם זה, במקרים האלה מדובר בשימוש בסוגים של חזיזים או בסוגים של אמצעים מיוחדים, שמטרתם להבריח בעלי חיים בעיקר או בעלי כנף שמתקרבים לשדות התעופה, לבריכות דגים או למקומות כאלה שהם עלולים לגרום נזק לדגה, למטוסים.

<תהילה ורון: מי שמשתמש בהם זה רשות שדות התעופה.

<זאב דיבסק: רשות שדות התעופה או חבר'ה שמתעסקים בבריכות דגים מתעסקים עם זה בשביל להבריח את הדגה.

<זאב דיבסק: זאת בעצם המטרה.

<ירון מור: אני מבקש להוסיף, אם אפשר.

<ירון מור: חברות המאושרות על ידי משטרת ישראל, כמו חברות אבטחה למיניהן, שמשתמשות בנושא הזה - -

<אתי בנדלר: לאיזה צורך?

<קריאה: זה לא חזיזים.

קארין אלהרר: לא.

קארין אלהרר: אני מצביעה על סעיף 2 עם התיקון.

<לאה ורון: "לצורך מילוי תפקידיהם".

קארין אלהרר: אני מאשרת.

קארין אלהרר: את סעיף 3 אני מבקשת לתקן כך שתחילתו של צו זה מיום פרסומו עד ליום - -

<זאב דיבסק: תוקפו עד ליום 15 בפברואר 2015.

קארין אלהרר: עד 15 בפברואר 2015.

<ירון מור: אם אנחנו נקבל את רישיונות הייבוא ב-15 בפברואר, לא יהיו כאן זיקוקין ביום העצמאות.

<מרק פורזיקי: זה לא נכון.

<ירון מור: חברים, זה לא יעזור.

<לאה ורון: סעיף 3 אושר?

קארין אלהרר: סעיף 3 אושר.

קארין אלהרר: תודה רבה, הישיבה נעולה.